Ungal s teqbaylit d ungal yettwarun s teqbaylit, ihi tutlayt d asefren agejdan deg usismel gar wungal s teqbaylit d wungalen-nniḍen.Akken mucaɛtalalit n wungal deg tsekla taqbaylit yella-d d agemmuḍ n ukemmel n ukala n unaqel ɣer tira. Deg tezrawt-nneɣ nufa belli talalit n wungal s teqbaylit ur yelli siwa d udem gar wudmawen n usuter n timagit, imi ulac assaɣ usrid gar talliyin n unaqel ɣer tira, dɣa ad naf imsuda imezwura i yebdan tira qeddcen deg taɣult tadelsant iswi-nsen d aḥraz n tgemmi seg leɛyub n timawit aladɣa ayen yerzan tatut i ihemjen mebɣir tawant deg tgemmi tasefrant taqdimt(1), deg lawan imaziɣen iɣelnaẓriyen qeddcen deg taɣult tasertant n tallit-nsen anda asemres n umawal atrar d umawal akmaziɣ deg ccna-nsen d allal n uzbu ɣef timagit tamaziɣt.